**Templed ar gyfer tystiolaeth ysgrifenedig – Datgarboneiddio'r sector cyhoeddus:**

# Cefndir

## ****Diben yr ymgynghoriad****

Mae’r [Pwyllgor Newid Hinsawdd, yr Amgylchedd a Seilwaith](https://sbms/mgCommitteeDetails.aspx?ID=741) yn ymgymryd â darn byr o waith ar ddatgarboneiddio’r sector cyhoeddus. Mae gwaith y Pwyllgor yn dilyn adroddiad Archwilio Cymru, Parodrwydd y Sector Cyhoeddus ar gyfer Carbon Sero Net erbyn 2030 (Gorffennaf 2022), a ddaeth i’r casgliad bod ansicrwydd amlwg ynghylch galllu cyrff cyhoeddus i gyrraedd sero net erbyn 2030. Mae’r adroddiad yn galw ar gyrff cyhoeddus i gymryd pum cam i fynd i’r afael â rhwystrau cyffredin sy’n atal cynnydd:

 Cryfhau arweinyddiaeth a dangos cyfrifoldeb ar y cyd drwy gydweithio’n effeithiol

* Egluro’r cyfeiriad strategol a chynyddu cyflymder y gweithrediad
* Mynd i’r afael â’r cyllid sydd ei angen
* Nodi’r bylchau sgiliau a chynyddu capasiti
* Gwella ansawdd data a monitro i gefnogi’r broses o wneud penderfyniadau

Y dyddiad cau i gyflwyno barn yw **9 Tachwedd 2022**.

## Cyflwyno Tystiolaeth Ysgrifenedig

Mae gan y Senedd ddwy iaith swyddogol, sef Cymraeg a Saesneg.

Yn unol â [Chynllun Ieithoedd Swyddogol y Senedd](https://senedd.cymru/comisiwn/polisi-comisiwn-y-senedd/ieithoedd-swyddogol/), mae'r Pwyllgor yn gofyn i ddogfennau neu ymatebion ysgrifenedig i ymgynghoriadau y bwriedir eu cyhoeddi neu eu defnyddio yn nhrafodion y Senedd gael eu cyflwyno yn ddwyieithog. Pan na chaiff dogfennau neu ymatebion ysgrifenedig eu cyflwyno yn ddwyieithog, byddwn yn cyhoeddi yn yr iaith a gyflwynwyd, gan ddweud eu bod wedi dod i law yn yr iaith honno'n unig.

Rydym yn disgwyl i sefydliadau eraill weithredu eu safonau neu eu cynlluniau eu hunain a chydymffurfio â'u rhwymedigaethau statudol.

Gweler y [canllawiau ar gyfer y sawl sy’n cyflwyno tystiolaeth i bwyllgor](https://senedd.cymru/busnes-y-senedd/pwyllgorau/cymryd-rhan-mewn-pwyllgor/).

## Datgelu gwybodaeth

 Gwnewch yn saff eich bod wedi ystyried polisi’r Senedd o ran datgelu gwybodaeth cyn cyflwyno gwybodaeth i’r Pwyllgor. (https://senedd.cymru/cymorth/preifatrwydd/hysbysiad-preifatrwydd-pwyllgorau-r-senedd/)

Mae templed ar gael i chi lunio drafft o’ch ymatebion os hoffech feddwl am eich atebion cyn cyflwyno eich ymateb. Dylid cyflwyno'r holl ymatebion drwy'r [ffurflen ymgynghori ar-lein](https://senedd.wales/committees/climate-change-environment-and-infrastructure-committee/consultation-decarbonising-the-public-sector/) ac ni ddylid eu cyflwyno drwy e-bost.

# Eich barn chi

**Gan adeiladu ar waith Archwilio Cymru**, hoffai’r Pwyllgor gael barn am y canlynol:

Rhai pethau defnyddiol i chi fod yn ymwybodol ohonynt cyn i chi ddechrau ateb cwestiynau’r ymgynghoriad:

* Nid oes angen i chi ateb pob cwestiwn, dim ond y rhai yr ydych yn dymuno rhannu gwybodaeth yn eu cylch neu roi eich barn arnynt.
* Os byddwch yn rhoi unrhyw wybodaeth yr ydych o'r farn nad yw'n addas ei datgelu i'r cyhoedd, gofynnwn ichi nodi pa rannau na ddylid eu cyhoeddi a'r rhesymau pam.

**1. Beth yw eich barn am rôl Llywodraeth Cymru yn cynorthwyo cyrff cyhoeddus i gwblhau’r pum cam a nodwyd yn** [**adroddiad Archwilio Cymru**](https://www.audit.wales/sites/default/files/publications/Parodrwydd_y_Sector_Cyhoeddus_ar_gyfer_Carbon_Sero_Net_erbyn_2030.pdf)**?**

|  |
| --- |
|  |

**2. Beth yw eich barn am ddefnyddio** [**Statws carbon sero-net erbyn 2030: Trywydd ar gyfer datgarboneiddio ar draws sector cyhoeddus Cymru**](https://llyw.cymru/sites/default/files/publications/2021-07/trywydd-ar-gyfer-datgarboneiddio-ar-draws-sector-cyhoeddus-cymru.pdf)**, fel ffordd o roi cyfeiriad strategol i gyrff cyhoeddus?**

|  |
| --- |
|  |

**3.** **Beth yw eich barn am y cynnydd a wnaed gan gyrff cyhoeddus yn y meysydd gweithredu â blaenoriaeth a nodir yn y ddogfen: caffael cynaliadwy, adeiladau sero net, symudedd a thrafnidiaeth, a defnydd tir?**

|  |
| --- |
|  |

**4. Beth yw eich barn am y cymorth sydd ar gael gan Lywodraeth Cymru i sicrhrau cynnydd yn y meysydd blaenoriaeth, gan gynnwys unrhyw fylchau?**

|  |
| --- |
|  |

**5. Oes gennych chi unrhyw sylwadau eraill yr hoffech eu codi o fewn cwmpas yr ymchwiliad hwn?**

|  |
| --- |
|  |